laion/Wikipedia-Exotic huggingface dataset:
מצר סאמנר

מצר סאמנר (באנגלית: Sumner Strait) הוא מצר ים בארכיפלג אלכסנדר שבאלסקה פאנהנדל (Alaska Panhandle), ארצות הברית, המפריד בין האיים (ממזרח למערב) מיטקוף (Mitkof Island), קופריאנוף (Kupreanof Island) וקויו (Kuiu Island) מצפון, לבין האיים זארמבו (Zarembo Island) והנסיך מוויילס (Prince of Wales Island) מדרום. המצר מקשר את הדלתה של נהר סטיקין (Stikine River) ממזרח עם מפרץ אלסקה דרך מפרץ איפיג'ינאיה (Iphigenia Bay), ממערב. קרוי על שמו של פוליטיקאי אמריקאי צ'ארלס סאמנר (Charles Sumner; ‏1811–1874). Sumner Strait, סרטון באתר יוטיוב Joseph Reeves, "Sumner Strait to Chatham Strait," Waterways website נקודת יישוב המוגדרת על ידי לשכת מפקד האוכלוסין של ארצות הברית לצורכי סטטיסטיקה כריכוז אוכלוסין שלא פועלת בו רשות מקומית, אך דומה מכל זווית אחרת ליישוב מסודר. כף בקצהו הדרומי של האי קויו (Kuiu Island); בחודו ממוקם מגדלור כף ההחלטה (Cape Decision Light), השוכן בנקודה שבין הכניסות למצרים סאמנר וצ'טהאם, וכלול מאז 2005 במרשם הלאומי של מקומות היסטוריים (National Register of Historic Places) בארצות הברית. אי ששטחו כ-540 קמ"ר בארכיפלג אלכסנדר, הקרוי על שמו של פרוקופי פלטונוביץ' מיטקוב (Прокофий Платонович Митьков, ‏1799–1866), קצין בצי הרוסי הקיסרי, סגן מושל אמריקה הרוסית בשנים 1836–1841 וחוקר חופי אלסקה והחלק הצפוני של האוקיינוס השקט. אי ששטחו כ-2,803 קמ"ר בארכיפלג אלכסנדר, הקרוי על שמו של איוואן אנטונוביץ' קופריאנוב (Иван Антонович Купреянов, ‏1794–1857) שעמד בראש החברה הרוסית-אמריקאית באמריקה הרוסית בשנים 1835–1840. אי ששטחו 1,936 קמ"ר בארכיפלג אלכסנדר, השוכן בין האי בראנוף (Baranof Island) ממערב לבין האי קופריאנוף ממזרח. אי ששטחו 474 קמ"ר בארכיפלג אלכסנדר, הקרוי על שמו של דיוניסיי פיודורוביץ' זארמבה או זארמבו (Дионисий Фёдорович Заремба (Зарембо, חוקר אמריקה הרוסית. אי ששטחו 6,674 קמ"ר בארכיפלג אלכסנדר הוא האי הרביעי בגודלו בארצות הברית (אחרי הוואי, קודיאק ופוארטו ריקו). ערך זה הוא קצרמר בנושא גופי מים. אתם מוזמנים לתרום לוויקיפדיה ולהרחיב אותו.
אוסקר יוסט

אוסקר יוסט (בגרמנית: Oskar Joost‏; 9 ביוני 1898 – 29 במאי 1941) היה מוזיקאי גרמני וראש תזמורת ריקוד. לעיתים השתמש גם בשמות לאו הארדי (Leo Hardy) ופרד מארלי (Fred Marley) בתזמורות אחרות. אוסקר יוסט הגיע ממשפחה מוזיקלית. אביו, אלברט יוסט סניור, היה נגן צ'לו בלהקה צבאית. ממנו קיבלו הבנים, אוסקר ואלברט (אָלי) ג'וניור, את שיעור הכינור הראשון שלהם. לאחר בית הספר התיכון והתנדבות במלחמת העולם הראשונה עבד בחקלאות, כטלר בבנק, ולבסוף גם לקח חלק בלהקת בידור. בשנת 1924 הקימו יוסט ואחיו, אלי, את תזמורת הריקוד "טנצשפורט אורקסטר אוסקר יוסט" (Tanzsport-Orchester Oscar Joost). אוסקר היה הכנר הראשי ואחיו המתופף. הם זכו להצלחה בכל גרמניה ובדנמרק, ובשנת 1929 הקליטו את התקליט הראשון למכירה בברלין. במרץ 1930 הובילה הצלחתם להופעה במלון עדן (גר') היוקרתי ולחתימת חוזה הקלטות עם חברת התקליטים אלקטרולה (אנ'). לאחר מכן הקליטו גם עם חברות תקליטים אחרות: פאלאס (1931) קריסטל (1931–1934), אולטרהפון/טלפונקן (1932), דויטשה גרומופון/פולידור (1934–1941). באותו הזמן עסק יוסט גם בקולנוע. משנת 1933 היה יוסט חבר המפלגה הנאצית, ובינואר 1940 הצטרף לוורמאכט. באותו זמן נוהלה התזמורת על ידי רודי יוקלנט, שהיה נגן סקסופון וקלרינט בתזמורת החל מ-1930. יוסט היה קומפניפיהרר (אנ') בדרגת אובר-לויטננט. בזמן שירותו המשיך לעסוק במוזיקה והלחין עבור יחידתו את היצירה 'פולקה בוהמית'. בשנת 1941 הועבר מהחזית המערבית לחזית המזרחית, שם נפצע קשה. הוא נפטר משפעת בבית חולים בברלין. אוסקר יוסט, במסד הנתונים הקולנועיים IMDb (באנגלית) אוסקר יוסט, באתר MusicBrainz (באנגלית) אוסקר יוסט, באתר Discogs (באנגלית) מלצר, שתי מוקה!, שיר של תזמורתו באתר יוטיוב מידע נוסף על אוסקר יוסט (בגרמנית)
אוביליץ' (כדורגל)

מועדון הכדורגל אוביליץ' (בסרבית: Fudbalski Klub Obilić) הוא מועדון כדורגל סרבי מהעיר בלגרד הנמנה עם מועדוני הכדורגל הוותיקים בסרביה. המועדון נוסד בשנת 1924 ומשחק כיום בליגה הסרבית השלישית. מועדון הכדורגל אוביליץ' נוסד בשנת 1924 על ידי מספר חובבי כדורגל צעירים ונקרא על שם האביר מילוש אוביליץ' שהיה גיבור קרב קוסובו. שנה לאחר הקמת הקבוצה, החלה לשחק כדורגל מקצועני לאחר שנרשמה כקבוצה בהתאחדות הכדורגל בבלגרד. בתקופת מלחמת העולם השנייה ולאחריה, נאסר על הקבוצה להשתמש בשם אוביליץ' ועד לשנת 1952 שיחקה תחת השם קובוראק (FK Čuburac). בשנת 1952, אוחדה קובוראק עם מעדון הכדורגל סומדג'יה (FC Sumadija) ונקבע שאוביליץ' יהיה שמה החדש של הקבוצה המאוחדת. בעונת 1994/1995, הגיעה הקבוצה לגמר גביע יוגוסלביה אך הפסידה לכוכב האדום בלגרד. בעונת 1995/1996, העפילה הקבוצה אל הליגה היוגוסלבית הראשונה. בחודש יוני 1996, נרכשה הקבוצה על ידי פושע המלחמה הסרבי ז'לקו רזנטוביץ' (Željko Ražnatović) המוכר בכינויו ארקאן והפך אותה לקבוצה מובילה בליגה הסרבית. בעונת 1997/1998, זכתה הקבוצה באליפות הליגה היוגוסלבית והשאירה מאחוריה את שתי הקבוצות המובילות של סרביה, פרטיזן בלגרד והכוכב האדום בלגרד. בסוף עונת 1997/1998, הגיעה הקבוצה אל גמר הגביע היוגוסלבי אך הפסידה לפרטיזן בלגרד ופספסה את ההזדמנות לזכות בדאבל. בעונת 1998/1999, שיחקה הקבוצה במסגרת מוקדמות ליגת האלופות והודחה בסיבוב השני על ידי באיירן מינכן, נשרה אל גביע אופ"א והודחה בסיבוב הראשון על ידי אתלטיקו מדריד. בעונת 2001/2002, שיחקה הקבוצה במוקדמות הליגה האירופית פעם נוספת, אך הודחה על ידי פ.צ. קופנהגן בסיבוב הראשון. בעונת 2005/2006, ירדה הקבוצה לליגה הסרבית השנייה לאחר שסיימה את העונה עם 3 ניצחונות בלבד. בעונת 2011/2012, ירדה הקבוצה לליגה הסרבית השלישית ובסיום אותה עונה חזרה הקבוצה לליגה השנייה. כיום, משחקת הקבוצה בליגה הסרבית השלישית שנחשבת לליגת חובבנים. מיום הקמתו של המועדון עד לתחילת שנות האלפיים, שיחקה הקבוצה באצטדיון אוביליץ' הקרוי על שמו של האביר מילוש אוביליץ' (Miloš Obilić). האצטדיון ממוקם בעיר בלגרד ומכיל כ-4,600 מקומות ישיבה. במהלך השנים, עלו לא מעט שמועות בסרביה ובעולם שטענו שאובוליץ' זכתה באליפות הודות לשוחד סחיטות ואיומים בהם השתמשו כנגד ראשי הקבוצות שמולן שיחקה הקבוצה. לאחר שהשמועות כי למועדון קשרים עם העולם התחתון הפכו לחשדות של אופ"א התפטר ארקאן מתפקיד נשיא אוביליץ' ומסרו לצצה. ארקאן, שהואשם על ידי האו"ם בפשעים נגד האנושות נרצח בשנת 2000 לפני משפטו. הליגה היוגוסלבית אליפות (1): 1997/1998 סגנויות (1): 1998/1999 הגביע היוגוסלבי סגנויות (2): 1994/1995, 1997/1998 מדיה וקבצים בנושא אוביליץ' בוויקישיתוף אוביליץ', ברשת החברתית פייסבוק פרופיל, באתר Transfermarkt פרופיל, באתר WorldFootball.net פרופיל, באתר FootballDatabase.eu עמוד הקבוצה באתר אופ"א עמוד הקבוצה באתר Transfermarkt ליאור ליברובסקי, ‏פרשת הכדורגל של אלמנת פושע המלחמה הסרבי, באתר ONE‏, 13 באפריל 2011 John William Bills, FK Obilic: Serbia's War Criminal Football Club, Culture Trip FK Obilic' series of 47 matches unbeaten in the Yugoslav League, www.rsssf.com FK Obilić - Historical squads, worldfootball.net (באנגלית) שגיב ברעם‏, אימפריית הפשע: סיפור האליפות של אוביליץ' ב-1998, באתר וואלה, 26 במאי 2012 The story of a warlord and his popstar wife who led FK Obilić into Europe, Planet Football, ‏2017-11-07 (באנגלית)
סיגי חזמה

סיגלית (סיגי) חזמה (נולדה ב-30 במאי 1965 בירושלים) היא שחקנית ישראלית. נולדה ליעקב חזמה (היה מנהל השידורים בערבית בקול ישראל) ולילית נגר. בצה"ל שירתה בלהקת פיקוד המרכז. למדה מוזיקה בבית הספר למוזיקה "רימון". למדה אמנות באוניברסיטת תל אביב. ב-1986 הייתה חברה לצד יעל דגן ושרה גילאון בהרכב הקומי "90-60-90" שכתב יואל ריפל וביים גדי יגיל. בתיאטרון העממי של אברהם דשא (פשנל): ב-1989 שיחקה במחזמר "אוויטה" מאת אנדרו לויד ובר וטים רייס שביים קנט ארמסטון. ב-1989 שיחקה במחזמר "קזבלן" שעיבדו יואל זילברג ויגאל מוסינזון וביים אורי פסטר. ב-1996 שיחקה במחזמר "צלילי המוסיקה" שביים מנחם גולן. בתיאטרון הבימה: ב-1988 גילמה את מאלנה (לסירוגין עם דורית פלד) בהצגה "ג'ון גבריאל בורקמן" מאת הנריק איבסן שביים ג'ק מסינג'ר. באותה שנה גילמה מלצרית בהצגה "סאלח שבתי" שכתב וביים אפרים קישון. החל מ-1998 מגלמת את מתילדה בהצגה "בוסתן ספרדי" מאת יצחק נבון שביים צדי צרפתי. בתיאטרון יובל: ב-1993 שיחקה בהצגה "הכושי עשה את שלו". ב-1998 השתתפה כזמרת ליווי בפסטיגל "חלומות" שבים משה קפטן. בתיאטרון אורות: ב-2002 שיחקה בהצגה "אני עם אשתך גמרתי" שכתב וביים חנוך רעים. בתיאטרון השדרה: ב-2008 שיחקה בהצגה "עליזה מזרחי" שכתב וביים מנחם גולן. ב-1990 השתתפה בסרט הטלוויזיה "רגעים" - המתאר את אווירת שנות ה-30 בתל אביב דרך שיריו של נתן אלתרמן - שכתב וביים שמואל בונים. ב-1992 השתתפה בתוכנית "הופה היי". בשנים 1993, 1995, 1996, ו-2000 שרה בקלטות הילדים "קסם בג'ימבורי 1 ו-2", "הקסם של ימבה 1 ו-2", ו"ג'אמפי". ב-2007 גילמה את לייק'ה בסרט "מלך של קבצנים" שכתב וביים אורי פסטר. סיגי חזמה, במיזם "אישים" לתיעוד היצירה הישראלית סיגי חזמה, במסד הנתונים הקולנועיים IMDb (באנגלית) סיגי חזמה, באתר "אידיבי", מאגר הידע העברי לקולנוע ישראלי ועולמי סיגי חזמה, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב סיגי חזמה, באתר MusicBrainz (באנגלית) סיגי חזמה, באתר Discogs (באנגלית) סיגי חזמה, בארכיון הבימה סיגי חזמה, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב אבי מורגנשטרן, מצחיקניות, בעיתון "מעריב", 14 בנובמבר 1986
ג'וקסטה

ג'וקסטה (באנגלית: Jocasta) היא דמות בדיונית של גיבורת-על אנדרואידית המופיעה בחוברות הקומיקס האוונג'רס ביקום מארוול קומיקס. דמותה הופיעה לראשונה בחוברת Avengers #162 מאוגוסט 1977, ונוצרה בידי הכותב ג'ים שוטר והמאייר ג'ורג' פרז. ג'וקסטה היא אחת מיצירותיו של האנדרואיד אולטרון - שנוצר בידי המדען האנק פים - על מנת ליצור בת-זוג בדומה ל"אביו". הוא והעביר את נשמתה של אשתו של פים ג'אנט ואן דיין/הצרעה לגופה האנדרואידי של ג'וקסטה, אך היא ברחה והזעיקה את האוונג'רס. לאחר הקרב, נשמתה של ואן דיין חזרה לגופה וג'וקסטה נכבתה. אולטרון הפעיל אותה באמצעות חלקי-נשמה בודדים שנותרו בגופה, ותוכנתה להיות נאמנה; היא בגדה בו, ועזרה לאוונג'רס להביס אותו. היא הצטרפה באופן לא רשמי לקבוצה, ועזבה מעט לפני שהצטרפה באופן רשמי. היא החלה לנדוד ברחבי ארצות הברית, ובנתה מחדש את אולטרון לפי פקודה. היא עזרה לדבר ולאיש המכונה להרוס אותו, והקריבה את עצמה לשם כך. היא נבנתה מחדש בידי סוכניו של הוד התפתחותו, עזרה לאוונג'רס והרסה את עצמה שוב כדי להרוס את בסיסו של הוד התפתחותו. ראשה נמצא בידי איש המכונה, שהותקף בידי החייזר טרמינוס. מאדאם האימה מצאה את ראשה האבוד של ג'וקסטה, וגרמה לכך שאיירון מן יהפוך אותה לבסיס מערכות נשקה החדש. איירון מן הצליח לעורר את תודעתה של ג'וקסטה, שעזרה להביס את מאדאם האימה ונכנסה לשריונו של איירון מן. היא נהרסה לכאורה בעקבות קרב נגד כת "בני ינסן" של אולטרון, אך התגלתה בחיים בגוף רובוטי אחר. היא נראתה שוב בגופה הכסוף, נשלחה למשימה ביקום "הזומבים של מארוול" מטעם A.R.M.O.R, נלחמה בפלישת גזע הסקרול, הצטרפה לקבוצת האוונג'רס העוצמתיים, ועוד. היא הצטרפה לסגל אקדמיית האוונג'רס, ונהרסה לכאורה כתכסיס שבו הצטרפה לג'רמי בריגס. היא בגדה בו כשגילתה את תוכניתו לבטל את כוחותיהם של כל בעלי כוחות-העל בכדור הארץ, עזרה לאקדמיה נגדו והצטרפה מחדש כאשר האקדמיה נפתחה מחדש. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס
אוסקר פונגסט

אוסקר פונגסט (21 באפריל 1874 – 14 באוגוסט 1933) היה ביולוג ופסיכולוג גרמני שחי במאה ה-20. פונגסט ידוע בעיקר בשל המחקר שביצע בהנס החכם, סוס אשר בעליו טען כי הוא ידוע לחשב תרגילים מתמטיים. ערך מורחב – הנס החכם בעת שעבד בברלין כלבורנט בהתנדבות במעבדה של הביולוג קארל שטומפף, הוטלה על פונגסט האחריות לחקור את הנס החכם ולגלות כיצד מצליח הסוס לבצע חישובים מתמטיים. לאחר מחקר מעמיק אשר במסגרתו נבדקו הן בעלו של הסוס והן הסוס עצמו, קבע פונגסט והדגים כי החישובים לא התבצעו בזכות יכולתו המתמטית של הסוס, אלא בזכות יכולתו לקרוא תגובות בלתי רצוניות זעירות אשר אפשרו לו להגיע לתשובה הנכונה. המחקר, אשר פורסם בשנת 1907, קבע את המונח אפקט הנס החכם – מונח אשר מתאר מצב שכזה, ועודו נמצא בשימוש. הנס החכם עבודות של או על אוסקר פונגסט באתר Internet Archive כתבי אוסקר פונגסט בפרויקט גוטנברג (באנגלית)
מייקל אנג'לו באטיו

מייקל אנג'לו באטיו (באנגלית: Michael Angelo Batio; נולד ב-12 ביוני 1956 בשיקגו, אילינוי) הוא גיטריסט אמריקני. מייקל אנג'לו החל לנגן על גיטרה כבר מגיל 10. מהר מאוד גילה את כישרונו לנגן במהירות גבוהה. למרות היותו שמאלי הוא לימד את עצמו לנגן גם בעזרת יד ימין כך שבנוסף לנגינה על גיטרה בודדת הוא גם מסוגל לנגן על שתי גיטרות בו זמנית. מייקל אנג'לו פיתח טכניקה שבה הוא מנגן מעל הצוואר ומתחתיו, כך שהיד החוסמת את המיתרים היא פעם מעל לצוואר ופעם מתחתיו. מייקל אנג'לו היה גם הראשון שהמציא והצליח לנגן על גיטרה בעלת ארבעה צווארים. גיטרה זאת נגנבה ממייקל אנג'לו בהופעה של להקתו נייטרו. בשנת 2007 חברת הגיטרות Dean יצרה עבור מייקל אנג'לו גיטרה אחרת בעלת ארבעה צווארים. בשנת 2003 דירג אותו המגזין "Guitar One" כנגן הגיטרה המהיר ביותר בעולם. מייקל אנג'לו נוהג ללמד את מעריציו טכניקות שונות לנגינה על גיטרה. מלבד זאת, הוא נוהג לתת במה לאמנים צעירים. No Boundaries 1995 Holiday Strings 1996 Planet Gemini 1999 Lucid Intervals and Moments of Clarity 2000 Tradition 2000 Lucid Intervals and Moments of Clarity, Pt. 2 2004 Hands Without Shadows 2005 2X Again 2007 מדיה וקבצים בנושא מייקל אנג'לו באטיו בוויקישיתוף אתר האינטרנט הרשמי של מייקל אנג'לו באטיו מייקל אנג'לו באטיו, ברשת החברתית פייסבוק מייקל אנג'לו באטיו, ברשת החברתית אינסטגרם מייקל אנג'לו באטיו, סרטונים בערוץ היוטיוב מייקל אנג'לו באטיו, באתר AllMusic (באנגלית) מייקל אנג'לו באטיו, באתר MusicBrainz (באנגלית) מייקל אנג'לו באטיו, אמן באתר Encyclopedia Metallum (באנגלית) מייקל אנג'לו באטיו, להקה באתר Encyclopedia Metallum (באנגלית) מייקל אנג'לו באטיו, באתר Discogs (באנגלית) מייקל אנג'לו באטיו, באתר Songkick (באנגלית) פרופיל של מייקל אנג'לו באטיו בחברת הגיטרות Dean
אלכסנדר סטוב

קאי-גוראן אלכסנדר סטוב (בפינית: Cai-Göran Alexander Stubb; נולד ב-1 באפריל 1968) הוא פוליטיקאי פיני, מנהיג מפלגת הקואליציה הלאומית בפינלנד מאז 2014. בשנים 2014–2015 כיהן כראש הממשלה ה-43 של פינלנד. ב-2024 נבחר לנשיא פינלנד ה-13. בין השנים 2004–2008 כיהן סטוב כחבר הפרלמנט האירופי, בין 2008–2011 כשר החוץ של פינלנד, ומ-2011 עד 2014 כשר לענייני אירופה ולסחר חוץ. ביוני 2014 התמנה לראשות ממשלת פינלנד בהצבעה שנערכה בפרלמנט, לאחר התפטרותו של ראש הממשלה הקודם יורקי קאטאינן, אך באפריל 2015 הפסיד בבחירות, שהתנהלו על רקע המצב הכלכלי הקשה בפינלנד, ליריבו יוהה סיפילה מן המרכז, ומפלגתו "הקואליציה הלאומית" הפכה למפלגה השלישית בגודלה עם 37 מושבים בלבד בפרלמנט הפיני. מדיה וקבצים בנושא אלכסנדר סטוב בוויקישיתוף אתר האינטרנט הרשמי של אלכסנדר סטוב (בפינית, בשוודית ובאנגלית) אלכסנדר סטוב, ברשת החברתית פייסבוק אלכסנדר סטוב, ברשת החברתית אקס (טוויטר) אלכסנדר סטוב, ברשת החברתית אינסטגרם אלכסנדר סטוב, ברשת החברתית טיקטוק אלכסנדר סטוב, סרטונים בערוץ היוטיוב סוכנויות הידיעות, המיליונר יציל את הכלכלה? מהפך בפינלנד, באתר ynet, 20 באפריל 2015 ערך זה הוא קצרמר בנושא פוליטיקאים ובנושא פינלנד. אתם מוזמנים לתרום לוויקיפדיה ולהרחיב אותו.
יוהה סיפילה

יוהה סיפילה (בפינית: Juha Sipilä; נולד ב-25 באפריל 1961) הוא איש ציבור פיני שכיהן כראש הממשלה ה-44 של פינלנד בשנים 2015 – 2019. סיפילה נולד בעיירה בשם וטלי. הוא למד באוניברסיטה באואולו וקיבל תואר אקדמי בהנדסה. והצטרף לראשונה לפוליטיקה כאשר הצטרף למפלגת המרכז כסטודנט. סיפילה, איש עסקים פיני, בעיקר בתחום התקשורת, סרן במילואים בצבא הפיני ובעל תואר שני בהנדסה. נבחר לפרלמנט הפיני (אדוסקונטה) בשנת 2011, וב-2012 נבחר לכהן כיושב ראש מפלגת המרכז הפינית. בבחירות הכלליות באפריל 2015 זכתה מפלגת המרכז בראשותו ב-49 מתוך 200 מושבי הפרלמנט, והוא הרכיב את הממשלה. הקואליציה כללה את מפלגת הימין, מפלגת הפינים, ומפלגת הקואליציה הלאומית. חודש טרם הבחירות הכלליות בפינלנד ב-2019 התפטר מתפקידו ופיזר את הפרלמנט. בהודעת התפטרותו הכריז כי "רפורמת הרווחה והבריאות הייתה אחת היעדים החשובים ביותר של ממשלתנו [...] תמונת המצב שקיבלתי מהפרלמנט חייבה אותי לבדוק אם יש אפשרות להמשיך בתהליך הרפורמה. לא היה. מסקנתי הייתה שהממשלה שלי חייבת למסור את הודעת ההתפטרות שלנו", הוסיף. "אני לוקח את האחריות שלי." מדיה וקבצים בנושא יוהה סיפילה בוויקישיתוף אתר האינטרנט הרשמי של יוהה סיפילה (בפינית) יוהה סיפילה, ברשת החברתית פייסבוק יוהה סיפילה, ברשת החברתית אקס (טוויטר) סוכנויות הידיעות, המיליונר יציל את הכלכלה? מהפך בפינלנד, באתר ynet, 20 באפריל 2015 פינלנד: מפלגה בהובלת מיליונר ניצחה ומבטיחה יציאה ממיתון, באתר גלובס Eline Schaart, Lili Bayer and Katie Jennings, POLITICO, Finland’s government collapses over failed health care reform, ‏19-04-2019 ערך זה הוא קצרמר בנושא פוליטיקאים ובנושא פינלנד. אתם מוזמנים לתרום לוויקיפדיה ולהרחיב אותו.
הסכם זוהאב

הסכם זוהאב, המכונה גם הסכם קסר-י שירין, נחתם ב-17 במאי 1639 בין האימפריה העות'מאנית לאימפריה הספווית. ההסכם נחתם בין הסולטאן מוראט הרביעי לשאה הפרסי ספי הראשון. חתימת ההסכם הביאה לסיומה של מלחמה בין שתי האימפריות שהחלה בשנת 1623 ואשר הייתה האחרונה בשרשרת מעשי איבה הדדיים שנסבו על גבולות ואזורי שליטה במאבק ביניהן שנמשך כמעט 150 שנה. על פי ההסכם התחלקו שטחי ההשפעה במערב אסיה ובקווקז בין שתי המעצמות. ארמניה, מזרח גאורגיה, דאגסטן ואזרבייג'ן נשארו בשליטת הפרסים, ואילו מערב גאורגיה, ומערב ארמניה נותרו תחת שליטה עות'מאנית. בנוסף לכך נותרו כל שטחי מסופוטמיה, כולל בגדאד, בידי העות'מאנים. למרות ההסכם, מחלוקות על גבולות בין הפרסים לעות'מאנים נמשכו גם לאורך השנים הבאות, ובמהלכן ועד לשנת 1918 נחתמו ביניהן 18 הסכמים נוספים לשם הסדרתן. הסדרת וסימון הגבולות בין האימפריות החלו בפועל רק במאה ה-19 תוך השלמת קווי הגבול המדויקים בין המדינות המודרניות איראן, טורקיה ועיראק לאחר התבוסה העות'מאנית במלחמת העולם הראשונה. עיראק, באתר אנציקלופדיה בריטניקה
חפץ בבקבוק

חפץ בּבַּקבּוּק (מכונה גם בָּקבּוּק בִלתי אפשרי, מאנגלית: Impossible bottle) הוא סוג של חידה מכנית. החידה מורכבת מבקבוק ובתוכו עצם כלשהו אשר לא מתאים להכנסה דרך פתח הבקבוק, אך בכל זאת נמצא בתוכו. הסוג הנפוץ ביותר של חפץ בבקבוק הוא ספינה בבקבוק, אך ישנן גרסאות נוספות, בהן יש שימוש בחפצים שונים ביניהם אצטרובלים, קופסאות גפרורים, מספריים, כדורי טניס, חפיסות קלפים ועוד. ישנן מספר דרכים להכניס ספינה לבקבוק. הדרך הפשוטה ביותר היא קיפול התרנים והמפרשים ולהעלות אותם רק כאשר הספינה כבר בבקבוק. הדבר נעשה באמצעות חוטים וחבלים דקים אשר מחוברים אל הספינה בנקודות שונות ומשמשים להעלאת החלקים. דרך נוספת היא לבנות את הספינה בעזרת כלים מוארכים שהוכנו מראש כאשר היא כבר בתוך הבקבוק. סוג נוסף של חידה זו הוא אצטרובל בבקבוק, כאשר כאן מנוצלת הנטייה של האצטרובל להתרחב כאשר הוא יבש. לבקבוק מוכנס אצטרובל בגודל מתאים, אשר מתייבש בתוכו וגדל. מדיה וקבצים בנושא חפץ בבקבוק בוויקישיתוף מדריך לבניית ספינה בבקבוק באתר מגזין Boyslife איך מכינים ספינה בבקבוק? באתר Answers.com אצטרובל בבקבוק באתר Instructables
חן מצגר-אדר

חן מצגר-אדר (נולד ב-2 באוגוסט 1986) הוא מפיק מוזיקלי, מעבד מוזיקלי ומלחין. חן מצגר נולד וגדל באורנית, הצעיר מבין שלושה אחים. אמו גננת ואביו איש עסקים החי ברומניה. לאחר מותו סבו מצד אמו ב-2003, הוסיף חן, את שם משפחת הסב, "אדר", לשם משפחתו. בוגר תיכון אלון ברמת השרון. שירת בלהקת פיקוד העורף, ובמספר להקות בחיל החינוך והנוער כמנהל מוזיקלי, כקמ"ט הפקות וכן כמנהל המוזיקלי והמתזמר של התזמורת הקאמרית של חיל החינוך. בוגר בית הספר רימון במגמת הלחנה ועיבוד (2007–2009). מאז שחרורו מצה"ל ועד 2019 המשיך מצגר-אדר לעבוד עם צה"ל במסגרת שירות המילואים והיה ספק של משרד הביטחון בענף תרבות של חיל החינוך. עבד כמנהל המוזיקלי של נבחרת ישראל בהתעמלות אומנותית, ובעקבות כך של נבחרות נוספות. בהמשך הפך למנהלה המוזיקלי של נבחרת רוסיה, ולחבר בוועד המנהל של עילם, עמותה ישראלית לזכויות מוסיקאים מבצעים. מדיה וקבצים בנושא חן מצגר-אדר בוויקישיתוף חן מצגר-אדר, ברשת החברתית פייסבוק חן מצגר-אדר, סרטונים בערוץ היוטיוב חן מצגר-אדר, דף שער בספרייה הלאומית ליאון קיכלר, ‏חן מצגר-אדר על מורן מזור והאירוויזיון, באתר ‏מאקו‏, 26 באפריל 2013 "שירי האהבה משנות ה-80 עושים קאמבק עברי", באתר ynet, 13 בינואר 2015 צבי גורן, ‏TOP SECRET – שלוש פנים לאשה אחת, באתר הבמה, 3 באוגוסט 2011 עדי נגר, ‏פרויקט ביטי: כך הופכים נערה למותג פופ מלוטש, באתר ‏מאקו‏, 31 במאי 2014 אסף נבו, ‏"אהבה עולמית": לירון רמתי ועדי כהן שרים שפקס, באתר ‏מאקו‏, 13 בינואר 2015
חאג' באכר

סמיר עבד מוחמד אל-חליפאווי (ערבית: سمير عبد محمد الدليمي) הידוע יותר בכינוי חאג' בכר, היה קצין מודיעין לשעבר בצבאו של סאדם חוסיין אשר נמנה עם מיסדי הארגון הג'יהאדיסטי "המדינה האסלאמית". באופן רשמי כיהן כראש המועצה הצבאית של דאעש וסגנו של אבו בכר אל-בגדאדי בסוריה. מסמכים שנמצאו בביתו לאחר מותו מצביעים על כך כי הוא ואנשי מודיעין לשעבר נוספים היו למעשה האנשים שעמדו מאחורי אל-בגדדי, וכי אל-חליפאווי הוא זה שפיתח את התוכניות הקפדניות לכיבושים והמנהלת של דאעש בסוריה ועיראק. למעשה, ניסיונם הצבאי הוא זה שאפשר לדאע"ש להגיע להישגים צבאיים-טריטוריאליים שכאלה. אל-חליפאווי היה מובטל לאחר שארצות הברית פירקה את צבא עיראק של סדאם חוסיין, והנקמה היא זו שהניעה אותו להקים ארגון סוני שכזה. נהרג בידי מורדים יריבים בסוריה בינואר 2014. נחשף המוח שמאחורי דאעש, באתר ynet, 20 באפריל 2015 [1] משטרת הטרור: נחשף "המוח" מאחורי עליית דאעש בסוריה, באתר וואלה, 20 באפריל 2015 [2] ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פובליוס קורנליוס סקיפיו אסינה

פובליוס קורנליוס סקיפיו אסינה (בלטינית: Publius Cornelius Scipio Asina, בסביבות 260 לפנה"ס - 211 לפנה"ס) היה פוליטיקאי וגנרל ומגיסטראט רומי ששימש כקונסול בשנת 221 לפנה"ס, וככזה פעל נגד ההיסטרי, עם בצפון הים האדריאטי . אסינה השתייך לפלג הסקיפיוני-אמילי ששלט בפוליטיקה הרומית בתחילת המלחמה הפונית השנייה, ודגלה במדיניות תוקפנית נגד חניבעל. עמדה זו הובילה אותו להתנגד לאסטרטגיה הנבונה יותר של פביוס מקסימוס. הוא מונה במיוחד לאינטרקס בשנת 216 לפני הספירה, כנראה כדי לתמרן את הבחירות. אסינה היה גם מייסד פיאצ'נצה . הוא היה בנו של גנאיוס קורנליוס סקיפיו אסינה, בן למשפחת סקיפיו שהייתה אחת המשפחות החזקות ביותר ברומא. נבחר לקונסול בשנת 221 לפנה"ס יחד עם מרקוס מינוקיוס רופוס. בשנת 217 לפנה"ס מונה לאינטררקס שתפקידו היה לארגן את הקונסולאט במקרה שאחד הקונסולים נהרג ועמיתו אינו נמצא. הוא נזכר לאחרונה בשנת 211 לפנה"ס כאשר נודע שחניבעל מתקרב אל רומא במטרה לתקוף אותה (למעשה הייתה זו פעולת הסחה) הוא הציע להעביר אל סביבות רומא את כל הלגיונות באיטליה. הצעתו נפסלה. לאחר מכן לא ידוע עליו דבר מקרוביוס כותב כי הכינוי "אָסִינָה", שפירושו בלטינית "אָתוֹן", הודבק לאחד מאבות משפחת הקורנליים בעקבות מעשה יוצא דופן, וכנהוג ברומא עבר בירושה לצאצאיו. איש זה נתבקש, על פי המסופר, להמציא עֲרֵבִים לנדוניה עבור בתו או לרכישת נחלת קרקע, וכדי להוכיח את המטילים ספק באמינותו על טעותם, הוביל לתוך הפורום אתון נושאת ככרות כסף. ויליאם סמית, לקסיקון לביוגרפיות ולמיתולוגיה של יוון ורומא, ערך סקיפיו 9. (באנגלית) יואנס זונאראס, תמצית ההיסטוריה, ספר שמיני, 20. טיטוס ליוויוס, ספר עשרים ושניים, 34. טיטוס ליוויוס, ספר עשרים ושישה, 8. מקרוביוס, סאטורנליה, ספר 1, פרק 18, סעיף 29.
גורגופון

גורגופון (ביוונית: Γοργοφόνη) היא דמות מהמיתולוגיה היוונית, נחשבת לאישה הראשונה שנישאה פעמיים. גורגופון הייתה בתם של פרסאוס ואנדרומדה. משמעות שמה הוא "קוטלת הגורגונות", כמחווה לאביה שהרג את מדוזה הגורגונה. היא נישאה לפריארס מבית המלוכה של ספרטה ונולדו להם לאוקיפוס ואפראוס. לאחר מותו של פריארס נישאה לאויבלוס מלך ספרטה ובכך הפכה לאישה הראשונה שנישאה פעמיים. להם נולדו טינדראוס, אביהם של קסטור ופולוקס והלנה; היפוקון, שנרצח בידי הרקולס; ואיקריוס, אביה של פנלופה, אשתו של אודיסאוס. ישנה דמות שולית נוספת במיתולוגיה היוונית בשם גורגופון, אישה שנישאה לפרוטאוס, בנו של אגיפטוס.
היום הלאומי של שווייץ

היום הלאומי של שווייץ (בגרמנית: Schweizer Bundesfeier, בצרפתית: Fête nationale Suisse, באיטלקית: Festa nazionale svizzera, ברומאנש: Fiasta naziunala Svizra), שחל מדי שנה ב-1 באוגוסט, הוא יום העצמאות של שווייץ. היום מצוין ב-1 באוגוסט בו נחתמה בשנת 1291 האמנה הפדרלית של 1291, מסמך חוזי שקבע את יחסי הגומלין בין שלושת הקנטונים הראשונים (אורי, שוויץ ואונטרוולדן, שאליהם הצטרף במהרה קנטון אובוולד), וסימן את תחילתה של שווייץ כיחידה פוליטית נפרדת ב"ברית הנצחית". מאז 1899 הוכרז רשמית 1 באוגוסט כחג לאומי שווייצרי, אך רק מאז 1994 מדובר בחג ציבורי באופן חוקי, בעקבות משאל עם שהושק בשנת 1991 לרגל 700 שנה לקונפדרציה. בערים הגדולות נחגג היום בהופעות זמר ומופעי זיקוקים, ובעיירות קטנות רבות נערכים מצעדים בהם לבושים הצועדים בבגדים מסורתיים. גלריית תמונות מתהלוכת 1 באוגוסט בשנת 2011 בעיירה וילאר-סור-אולון משפחה בלבוש מסורתי חלק מהתהלוכה תזמורת צבאית פרות מקושטות תוקעים בקרן האלפים בתהלוכה כרכרה מסורתית ילדים בלבוש מסורתי מדיה וקבצים בנושא היום הלאומי של שווייץ בוויקישיתוף Swiss National Day New York, USA (אורכב 30.07.2017 בארכיון Wayback Machine) Swiss National Day in London, UK Swiss National Day in Quebec, CA Olivier Hugon, Pourquoi célèbre-t-on la fête nationale suisse le 1er août?, ARC info, ‏27-7-2017 ערך זה הוא קצרמר בנושא שווייץ. אתם מוזמנים לתרום לוויקיפדיה ולהרחיב אותו.
נבחרת אזרבייג'ן בכדורגל עד גיל 21

נבחרת אזרבייג'ן בכדורגל עד גיל 21 היא נבחרת הכדורגל המייצגת את אזרבייג'ן במסגרות בינלאומיות לשחקנים שטרם עברו את גיל 21 ומנוהלת על ידי ההתאחדות לכדורגל האזרית. הנבחרת מעולם לא השתתפה באליפות אירופה עד גיל 21. 1978–1991 - חלק מברית המועצות 1992–1994 - לא נכנסה 1996 - 2015 - לא העפילה אתר האינטרנט הרשמי של נבחרת אזרבייג'ן בכדורגל עד גיל 21 ערך זה הוא קצרמר בנושא כדורגל. אתם מוזמנים לתרום לוויקיפדיה ולהרחיב אותו.